Document ID: 31997L0062

ΟΔΗΓΙΑ 97/62/ΕΚ ΤΟΥ ΣΥΜΒΟΥΛΙΟΥ της 27ης Οκτωβρίου 1997 για την τεχνική και επιστημονική αναπροσαρμογή της οδηγίας 92/43/ΕΟΚ για τη διατήρηση των φυσικών οικοτόπων καθώς και της άγριας πανίδας και χλωρίδας
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 92/43/ΕΟΚ (1) και ιδίως το άρθρο 19 πρώτο εδάφιο,
την πρόταση της Επιτροπής,
Εκτιμώντας:
ότι, προκειμένου να ενημερωθούν ορισμένες κατηγορίες φυσικών οικοτόπων και ορισμένα είδη με γνώμονα την τεχνική και επιστημονική πρόοδο, επιβάλλεται να προσαρμοστούν τα παραρτήματα Ι και ΙΙ της οδηγίας 92/43/ΕΟΚ 7
ότι το ερμηνευτικό εγχειρίδιο οικολογικών ενδιαιτημάτων της Ευρωπαϊκής Ένωσης (EUR-15 του Απριλίου 1996) περιλαμβάνει τους νέους κωδικούς NATURA 2000 που χαρακτηρίζουν κάθε κατηγορία φυσικού οικοτόπου, και ότι, ως εκ τούτου, θα πρέπει να αντικατασταθούν στο παράρτημα Ι της οδηγίας 92/43/ΕΟΚ οι αναφορές στους κωδικούς CORINE από αναφορές στους κωδικούς NATURA 2000,
ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:
Άρθρο 1
Τα παραρτήματα Ι και ΙΙ της οδηγίας 92/43/ΕΟΚ αντικαθίστανται από το παράρτημα της παρούσας οδηγίας.
Άρθρο 2
Τα κράτη μέλη θεσπίζουν τις απαραίτητες νομοθετικές, κανονιστικές και διοικητικές διατάξεις προκειμένου να συμμορφωθούν προς την παρούσα οδηγία πριν τις 31 Δεκεμβρίου 1997 και ενημερώνουν σχετικά την Επιτροπή.
Τα κράτη μέλη μεριμνούν ώστε οι διατάξεις που θεσπίζουν σχετικά να περιέχουν ή να συνοδεύονται από παραπομπή στην παρούσα οδηγία κατά την επίσημη δημοσίευσή τους. Οι λεπτομερείς διατάξεις σχετικά με την εν λόγω αναφορά αποφασίζονται από τα κράτη μέλη.
Άρθρο 3
Η παρούσα οδηγία τίθεται σε ισχύ την εικοστή ημέρα μετά τη δημοσίευσή της στην Επίσημη Εφημερίδα των Ευρωπαϊκών Κοινοτήτων.
Άρθρο 4
Η παρούσα οδηγία απευθύνεται στα κράτη μέλη.
Λουξεμβούργο, 27 Οκτωβρίου 1997.

Labels: 7
20